

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL TERITORIJOS ŠALIA SEMBOS IR PROJEKTUOJAMOS BALTŲ GATVIŲ SANKIRTOS, ŠIAULIUOSE, DETALIOJO PLANO**

**KOREGAVIMO**

2022 m. ........................ d. Nr. A-........

Šiauliai

 Vadovaudamasis Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtintu Pasiūlymų teikimo dėl teritorijų planavimo proceso inicijavimo tvarkos aprašu, Lietuvos Respublikos teritorijų planavimo įstatymo 6 straipsnio 3 dalimi, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 312, 316, 319 punktais ir 318.1 papunkčiu bei atsižvelgdamas į prašymą, registruotą Šiaulių miesto savivaldybės administracijoje 2022-11-25 (registracijos Nr. GP-1329):

 1. N u s p r e n d ž i u pradėti Teritorijos šalia Sembos ir projektuojamos Baltų gatvių sankirtos, Šiauliuose, detaliojo plano (toliau – Detalusis planas), patvirtinto Šiaulių miesto savivaldybės tarybos 2008 m. balandžio 24 d. sprendimu Nr. T-176, koregavimo procedūrą anksčiau suplanuotos teritorijos dalyje (sklypuose Skalvių g. 54A, kurio kadastro Nr. 2901/0029:946 ir Skalvių g. 56, kurio kadastro Nr. 2901/0029:904) teritorijų planavimo proceso inicijavimo pagrindu.

 2. N u s t a t a u, kad Detaliojo plano koregavimo tikslai:

 2.1. žemės sklypo padalijimas;

 2.2. žemės sklypų sujungimas;

 2.3. žemės sklypų tvarkymo ir naudojimo reglamentų nustatymas, vadovaujantis galiojančių teisės aktų reikalavimais ir Šiaulių miesto bendrojo plano sprendiniais.

 3. N u s t a t a u, kad patvirtinus Detaliojo plano koregavimą, jo sprendiniai pakeis Žemės sklypo Skalvių g. 54, Šiauliuose, detaliojo plano, patvirtinto Šiaulių miesto savivaldybės tarybos 2009 m. gruodžio 17 d. sprendimu Nr. T-390, sprendinius sklype Skalvių g. 54A, Šiauliuose.

 4. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

 Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis